ไทยป่วย COVID-19 เพิ่ม 9 คน ลุ้นชง ศบค.ผ่อนปรนระยะ 3 สัปดาห์นี้
วันนี้ (27 พ.ค.2563) นพ.ทวีศิลป์ วิษณุโยธิน โฆษก ศบค.แถลงสถานการณ์ COVID-19 ในประเทศไทยพบผู้ป่วยใหม่ 9 คน รวมสะสม 3054 คน รักษาหาย 2 คน รวมสะสม 2931 คน รักษาอยู่ที่โรงพยาบาล 66 คน และเสียชีวิตคงที่ 57 คนภาพ : ศูนย์ปฏิบัติการด้านนวัตกรรมการแพทย์ และการวิจัยและพัฒนา สำนักงานการวิจัยแห่งชาติสำหรับผู้ป่วยใหม่ 9 คน เป็นกลุ่มเดินทางมาจากต่างประเทศ State Quarantine ทั้งหมด โดยแบ่งเป็น 3 กลุ่ม กลุ่มแรก ชายไทย 2 คน อายุ 18 และ 27 ปี เดินทางกลับมาจากสหรัฐอเมริกา และเข้ากักตัวที่ จ.ชลบุรี ซึ่งผู้ป่วยทั้ง 2 คน กลับมาตั้งแต่วันที่ 12 พ.ค.แต่กลับตรวจพบเชื้อวันที่ 26 พ.ค.โดยไม่มีอาการป่วย ซึ่งใกล้จะครบกำหนดกักตัว 14 วันกลุ่มที่ 2 เป็นผู้ป่วยชายไทย 1 คน อาชีพพนักงานนวด กลับมาจากประเทศกาตาร์ เข้ากักตัวที่ จ.สมุทรปราการ มีอาการไข้ 38 องศาเซลเซียส ไอ จมูกไม่ได้กลิ่น ซึ่งระยะหลังเริ่มพบผู้ป่วยอาชีพพนักงานนวดเพิ่มมากขึ้น โดยกระทรวงสาธารณสุขกำลังศึกษาอาชีพเสี่ยงติดเชื้อ COVID-19 เพื่อช่วยหาแนวทางการป้องกันและมาตรการต่างๆ เพื่อลดการแพร่ระบาดของไวรัส COVID-19ขณะที่กลุ่มสุดท้าย เป็นนักศึกษาชายไทย อายุ 23-33 ปี กลับมาจากซาอุดีอาระเบีย ผ่านด่านปาดังเบซาร์ เข้ากักตัวที่ จ.สงขลา 3 คน ยะลา 1 คน ปัตตานี 1 คน และนราธิวาส 1 คน ซึ่งกระทรวงการต่างประเทศ ได้หารือและอาจต้องมีการปิดด่านปาดังเบซาร์ ในฝั่งมาเลเซีย หลังก่อนหน้านี้ด่านสะเดา ก็ได้พบผู้ติดเชื้อจนทำให้ต้องปิดด่านไปเช่นกันภาพ : ศูนย์ปฏิบัติการด้านนวัตกรรมการแพทย์ และการวิจัยและพัฒนา สำนักงานการวิจัยแห่งชาติส่วนสถานการณ์โลกพบผู้ป่วย COVID-19 สะสมแล้ว 5684795 คน ป่วยเพิ่มวันเดียว 96439 คน อาการหนัก 53100 คน รักษาหาย 2429999 คน และเสียชีวิตสะสม 352225 คน โดยสหรัฐอเมริกา ยังมีผู้ป่วยมากสุด 1725275 คน โดยป่วยวันเดียวเกือบ 20000 คน ขณะที่ประเทศไทยมีผู้ป่วยสะสมเป็นอันดับ 77 ของโลกลุ้น เคาะกิจการ/กิจกรรม ผ่อนปรนระยะ 3 สัปดาห์นี้นพ.ทวีศิลป์ ยังระบุว่า ช่วงบ่ายวันนี้คณะกรรมการเฉพาะกิจการพิจารณาผ่อนคลายการบังคับใช้มาตรการ การป้องกันและยับยั้งการแพร่ระบาดของโรคติดเชื้อไวรัสโคโรนา 2019 เตรียมประชุมหารือเกี่ยวกับการผ่อนคลายระยะ 3 เบื้องต้น ทราบว่าจะมีกิจการและกิจกรรมต่างๆ จำนวนมาก ตามนโยบายของ ผอ.ศบค.ที่ต้องการให้เปิดกิจการให้ได้มากขึ้น เนื่องจากได้รับทราบถึงความเดือดร้อนของประชาชนภาพ : รัฐบาลไทย หลังจากการประชุมบ่ายวันนี้ จะมีการสรุปและนำเข้าที่ประชุม ศบค.ชุดใหญ่ภายในสัปดาห์นี้ เพื่อพิจารณารายกิจการและกิจกรรมอย่างละเอียด ภายในสุดสัปดาห์นี้ให้ได้เข้าสู่ระยะที่ 3 ต่อไป ก่อนจะไปผ่อนปรนในระยะ 4 โดยหวังว่า หลังจาก 30 มิ.ย.อาจไม่ต้องมีการต่อ พ.ร.ก.ฉุกเฉินฯ หากทุกคนร่วมมือกันป้องกัน COVID-19 ด้วยดี
โฆษก ศบค.แถลงสถานการณ์ COVID-19 ไทยพบผู้ป่วยใหม่ 9 คน เป็นกลุ่มเดินทางมาจากต่างประเทศและตรวจพบใน State Quarantine ทั้งหมด ขณะที่ช่วงบ่ายวันนี้ที่ประชุมคณะกรรมการเฉพาะกิจเตรียมพิจารณาผ่อนปรนกิจการและกิจกรรมระยะ 3 ก่อนนำเข้าที่ประชุม ศบค.ชุดใหญ่สัปดาห์นี้
ไวรัสโคโรนาสายพันธุ์ใหม่2019,COVID19,โควิด19,โควิด-19,COVID-19,ผ่อนปรนกิจการ,ศบค.